Document ID: /roh_data/filtered/fineweb-2-filterrobots_roh.jsonl.gz/34902

Ina patruglia da la polizia ha tegnì si in camiun sur Mesocco vegnind da l’Italia. Dal char annex vegnivi or in liquid nunenconuschent. La polizia ha controllà il camiun a San Bernardino. En il char annex ha ella chattà dasper divers rument er anc radund 2’500 liters dad ina substanza sumeglianta a carburant. Per impedir che dapli da questa substanza curra or, ha la polizia emplenì il char annex cun stgima.
Tenor il speditur sa tractavi da la chargia da rauba a toc. La rauba declerada a moda fallada era destinada per in transport ad in stabiliment per arder rument.
Cunter il manischunz da 26 onns è vegnì purtà plant en connex cun quest transport. Spezialists han pumpà giu il liquid e surdà quel al chemicher chantunal per far in’analisa. Quest’analisa è anc pendenta.
RR novitads 17:00